Yrkesaktiv med nedsatt syn og hørsel

**Program**

**Torsdag 19.01.17**

Kl. 10:00 – 10:30 Åpning av konferansen v/ Rolf Lund (Eikholt)

Kl. 10:35 – 11:15 Arbeid – en friskfaktor v/ Mattias Ehn, psykolog ved dövblindteamet i Stockholm. Han har forsket på psykisk helse hos mennesker med Usher syndrom Type II, og peker på viktigheten av å holde på jobben. «Jobbet är en friskfaktor för personer med dövblindhet» er konklusjonen i den første store vitenskapelige undersøkelsen om sammenhengen mellom jobb og livskvalitet for døvblinde.

Kl. 11:15 – 11:30 Pause

Kl. 11:30 – 12:15 Erfaringer fra en workshop, v/ en brukerrepresentant fra workshopen, Line Hovland, nevro-synspedagog og Rolf Lund, spesialrådgiver/forsker (Eikholt). I desember, 2016, ble det arrangert en workshop hvor deltagerne gjennom erfaringsutveksling skulle utvikle gode strategier og rustes til å bli stående i jobben. Målgruppen var yrkesaktive eller studenter med nedsatt syn og hørsel

Kl. 12:15 – 13:00 Lunsj

Kl. 13:00 – 13:45 Psykologiske aspekter ved arbeid og sansetap v/ Johanne Fossen:

Vi har dessverre fått en avmelding fra en av foredragsholdere, Katharine C. Williams. Vi har imidlertid heldigvis fått erstattet henne med et bidrag fra Briskeby kompetansesenter. De har hatt suksess med sine «behold jobben kurs». Gjennom å styrke deltakerne på egen situasjon, lære om psykososiale utfordringer, kroppslige spenninger og nedsatt hørsel, samt tiltak og virkemidler i NAV, om tekniske hjelpemidler hjemme og på jobben, om hvordan skape forståelse hos arbeidsgiver og kollegaer og ikke minst stressmestring. Det er Johanne Fossen, - teamleder/sosionom med master i psykisk helse fra HLF Briskeby kompetansesenter som holder denne presentasjonen.

Kl. 13:45 – 14:00 Pause

Kl. 14:00 – 14:45 Arbeidsrettet veiledningstjeneste v/ Hilde Kristine Braadland-Eriksson (NAV HMS Buskerud). Hjelpemiddelsentralene oppretter nå et særskilt arbeidsrettet veiledningstilbud til følgende brukergrupper:

* Synshemmede (blinde, svaksynte, andre synsproblemer)
* Hørselshemmede (hørselstap av ulik grad, døve, døvblitte, andre hørselsproblem)
* Mennesker med kombinert syns- og hørselstap
* Brukere med hjerneskade (f.eks. hodeskade som følge av trafikkulykke, fall, slag mot hodet, hjerneslag, svulst på hjernen)

Hjelpemiddelsentralen gir, i samarbeid med NAV-kontoret, råd om hva som skal til for å delta i arbeid ved å vurdere utdannings- og arbeidsmuligheter, aktuelle tiltak og virkemidler. Vi ser på hvilke arbeidsoppgaver som kan passe for deg og behov for tilrettelegging. Vi bistår også arbeidsgivere med råd og veiledning. Buskerud er en av pilotene i denne endringen.

Kl. 14:45 – 15:00 Pause

Kl. 15:00 – 15:45 Mer om erfaringene fra workshopen i desember og fokus på betydningen av involvering av brukere i prosjektarbeid ved Bente Engrav , seniorrådgiver og Rolf Lund, spesialrådgiver/forsker (Eikholt).

Kl. 15:45 – 16:00 Pause

Kl. 16:00 – 16:45 Oppsummering og avslutning v/ Rolf Lund (Eikholt)